Λάρνακα, 08/01/2026

**Επιπρόσθετη παροχή 350€ από τη Lidl Κύπρου για κάθε μέλος της ομάδας της**

**Γιατί για την εταιρεία οι επιτυχίες αξίζει να γιορτάζονται «μαζί» με τους ανθρώπους της.**

Μια ακόμη χρονιά γεμάτη **ουσιαστικές επιτυχίες** ολοκληρώθηκε για τη **Lidl Κύπρου**. Στο επίκεντρο αυτής της πορείας βρίσκονται **οι άνθρωποί της**, που με καθημερινή προσπάθεια, αφοσίωση και ομαδικότητα στηρίζουν την ανάπτυξη και την πρόοδο της εταιρείας.

Ως έμπρακτη αναγνώριση της συνεισφοράς, η εταιρεία έχει προγραμματίσει να καταβάλει τον **Ιανουάριο έκτακτη επιπρόσθετη παροχή vouchers ύψους 350€** μικτά σε κάθε μέλος της ομάδας της.

Αυτή η παροχή έρχεται να προστεθεί στο καθιερωμένο πρόγραμμα **τακτικών vouchers που η Lidl Κύπρου προσφέρει κάθε Χριστούγεννα και Πάσχα, ύψους έως 200€ κάθε φορά,** ενισχύοντας έτσι τη συνολική αναγνώριση και στήριξη της ομάδας της.

*«Το 2025 ήταν μια χρονιά που ανέδειξε για ακόμη μία φορά τη δύναμη της ομάδας μας. Οι άνθρωποί μας σε καταστήματα, logistics center και γραφεία είναι ο λόγος που συνεχίζουμε να εξελισσόμαστε και να πετυχαίνουμε υψηλούς στόχους* ***προσφέροντας στον Κύπριο καταναλωτή την καλύτερη σχέση ποιότητας τιμής.*** *Με αυτή την έκτακτη επιπρόσθετη παροχή θέλουμε να πούμε ένα ειλικρινές «ευχαριστώ» για όλα όσα προσφέρουν. Μαζί συνεχίζουμε, με την ίδια ενέργεια και το ίδιο πάθος.»,* δήλωσε ο **Martin Brandenburger, CEO και Πρόεδρος Διοίκησης Lidl Κύπρου**.

Με σταθερό προσανατολισμό στις αξίες της και με επίκεντρο τον άνθρωπο, η **Lidl Κύπρου** συνεχίζει να **επενδύει στην ομάδα της**, αναγνωρίζοντας ότι η επιτυχία χτίζεται συλλογικά. Σε ετήσια βάση, η συνολική επένδυση **στα vouchers για τους σχεδόν 700 ανθρώπους της Lidl Κύπρου φτάνει τα 500.000€**,επιβεβαιώνοντας τη δέσμευση της εταιρείας για ανταπόδοση της καθημερινής προσπάθειας. **Γιατί αξίζει.**

**Επισκεφθείτε τη Lidl Κύπρου και στα:**

**[corporate.lidl.com.cy](https://corporate.lidl.com.cy/el/)**

**team.lidl.com.cy**

**[lidlfoodacademy.com.cy](https://www.lidlfoodacademy.com.cy/)**

**[facebook.com/lidlcy](https://www.facebook.com/lidlcy)**

**[instagram.com/lidl\_cyprus](https://www.instagram.com/lidl_cyprus/)**

**youtube.com/lidlcyprus**

**[linkedin.com/company/lidl-cyprus](https://www.linkedin.com/company/lidl-cyprus)**